**Р Е Ш Е Н И Е № ПВ-14-П/2016 г.**

**1**. Процедурата по реда на глава шеста от *Закона за опазване на околната среда* за инвестиционно предложение /ИП/: **„Производство на дървени пелети“** в урегулиран поземлен имот № 011016, гр.Куклен, община Куклен, Област Пловдив е започнала с внасяне в Регионална инспекция по околната среда и водите – Пловдив на уведомление за инвестиционно предложение (вх. № ОВОС-240/29.02.2016г.) от Възложителя: **„ОКАЙ 2005“ ЕООД,** ЕИК

**2.** Поради установени пропуски в представеното уведомление, на основание чл.5, ал.4 от *Наредбата за условията и реда за извършване на оценка на въздействието върху околната среда* (Наредба за ОВОС, приета с ПМС №59/2003 г., посл. изм. и доп. ДВ бр.12/12.02.2016г.), с писмо изх. № ОВОС-240/12.03.2016г. от Възложителя е изискано предоставянето на следната допълнителна информация:

Да се попълнят с необходимата степен на подробност всички точки от уведомлението за инвестиционно предложение, в това число описание на основните технологични процеси, капацитет и производителност на съоръженията за производство на пелети, както и свързаните с това емисии на вредни вещества, изпускани в атмосферния въздух и данни за еквивалентни нива на шум, които биха се излъчвали в околната среда при изграждане и експлоатация на обекта.

На основание чл.5, ал.4 от Наредбата за ОВОС е определен срок до 30 дни от получаване на писмото възложителя да представи допълнената информация.

В указания срок с вх. № ОВОС-240/17.03.2016г. възложителят внася информация, в която забележките поставени в писмо изх. № ОВОС-240/12.03.2016г. не са отстранени.

На основание гореизложеното и чл.5, ал.5 от Наредбата за ОВОС се счита, че процедурата по разглеждане на уведомлението следва да се прекрати.

Въз основа на изложеното фактическо обстоятелство, на основание чл.5, ал.5 от Наредбата за ОВОС и чл.56, ал.2, във връзка с чл.30, ал.2 от Административнопроцесуалния кодекс /АПК/

**Р Е Ш И Х :**

**Прекратявам производството** по определяне на приложимата процедура по реда на глава шеста от Закона за опазване на околната среда, в т.ч. и процедурата по оценка за съвместимост с предмета и целите на опазване на защитените зониза инвестиционно предложение: **„Производство на дървени пелети“** в урегулиран поземлен имот № 011016, гр.Куклен, община Куклен, Област Пловдив с Възложител **„ОКАЙ 2005“ ЕООД**.

**С прекратяване на производството по определяне на приложимата процедура по реда на глава шеста от *Закона за опазване на околната среда* на инвестиционното предложение, не се изключва възможността на Възложителя да подаде ново уведомление по реда на Наредбата за ОВОС.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 18.04.2016г.**

*Директор на РИОСВ - Пловдив*